COVID-19 : สธ.แถลงผู้ป่วยสะสมพุ่ง 721 ราย - เปิดข้อเสนอแก้ปัญหา We Fair ชู 10 ข้อช่วยเหลือแรงงานนอกระบบ
สธ.แถลง พบผู้ติดเชื้อโควิด-19 เพิ่มอีก 122 ราย ผู้ป่วยสะสมพุ่ง 721 ราย พร้อมข้อเสนอมาตรการผ่านวิกฤติต่างๆWe Fair ชู 10 ข้อผ่าวิกฤติการณ์ช่วยเหลือแรงงานนอกระบบ ลูกจ้างรายวัน ฟรีแลนซ์ ธนาธร เปิดตลาดนัดออนไลน์ประชาธิปไตย กสทช. ไฟเขียวช่วย ปชช.ใช้เน็ตมือถือเพิ่มเป็น 10GBเน็ตบ้าน 100Mbps สมาคมผู้ซื้อบ้านแนะให้ลดดอกกู้ พักชำระหนี้ ตั้งกองทุนซื้อบ้าน กสม. แนะ รบ. ผู้ว่า ปชช. 4 ข้อ ปิดการท่องเที่ยวในอุทยานแห่งชาติและวนอุทยานทุกแห่ง23 มี.ค.2563 จากสถานการณ์การแพร่ระบาดของเชื้อไวรัส COVID-19 รวมทั้งผลพวงจากวิกฤติการณ์ทางเศรษฐกิจที่เกิดขึ้นในก่อนหน้านี้ สร้างผลกระทบจำนวนมากนั้น วันนี้ (23 มี.ค.63) กระทรวงสาธารณสุข นายแพทย์ ทวีศิลป์ วิษณุโยธิน โฆษกกระทรวงสาธารณสุข แถลงความคืบหน้าสถานการณ์ไวรัสโควิด-19 แพร่ระบาด ประจำวันจันทร์ที่ 23 มี.ค. 2563 โดยวันนี้ พบผู้ติดเชื้อไวรัสโคโรนา เพิ่ม 122 ราย รวมมีผู้ป่วยสะสม 721 ราย กลับบ้านได้แล้ว 7 ราย โดยตัวเลขผู้เสียชีวิตยังคงอยู่ที่ 1 รายกลุ่มผู้ติดเชื้อจำแนกเป็นกลุ่มที่ 1 1.1 กลุ่มผู้ติดเชื้อ มาจากสนามมวย 4 ราย เป็นพี่เลี้ยงนักมวย 1.2 กลุ่มพบกับผู้ป่วยมาแล้ว 16 ราย เช่น นั่งรถคันเดียวกัน พูดคุยกัน เป็นพนักงานบริษัท นักเรียน พนักงานนวด ทั้งนี้ กลุ่มจากสถานบันเทิงไม่พบผู้ติดเชื้อแล้วกลุ่มที่ 2 เดินทางจากต่างประเทศ ทำงานในสถานที่แออัด เกี่ยวข้องกับชาวต่างชาติ ยอดผู้ติดเชื้อที่เหลือกลุ่มนี้อยู่ที่ 92 ราย อยู่ระหว่างสอบสวนโรคอยู่ ผู้ป่วยอาการหนักยังอยู่ที่ 7 ราย ยังรักษาอยู่ใน รพ. ต้องใช้เครื่องช่วยหายใจ ขณะมีผู้หายกลับบ้านได้แล้ว 52 รายโฆษก สธ. กล่าวต่อว่า ตอนนี้มีแนวโน้ม เจอผู้ติดเชื้อรายใหม่เพิ่มมากขึ้น จากกรณีมีการย้ายถิ่นฐานกลับไปภูมิลำเนา เนื่องจากประชาชนเดินทางออกไปก่อนมีประกาศของ สธ. ทั้งนี้ขอให้ทุกท่าน ได้รายงานตัวต่อเจ้าหน้าที่ที่ รพ.ที่ใกล้บ้านที่ท่านพักอาศัยอยู่ หรือจะเป็น อสม. หรือผู้นำชุมชนที่อยู่ใกล้ ขอให้กักกันตัวเอง 14 วันอย่างเคร่งครัด งดเดินทางไปในที่ไม่จำเป็น(ที่มา : )ขณะที่ เครือข่ายรัฐสวัสดิการเพื่อความเท่าเทียมและเป็นธรรม (We Fair) ออก 10 ข้อเสนอเพื่อการแก้ไขวิกฤติการณ์ COVID-19 โดยมีมาตรการเพื่อการเยียวยาผู้ได้รับผลกระทบในระยะสั้น และการดำเนินนโยบาย รัฐสวัสดิการ เพื่อแก้ไขปัญหาในระยะยาวโดยมีรายละเอียดดังนี้จากวิกฤตการณ์การแพร่ระบาดของเชื้อไวรัส COVID-19 รวมทั้งผลพวงจากวิกฤติการณ์ทางเศรษฐกิจที่เกิดขึ้นในก่อนหน้านี้ ถือเป็นวิกฤตซ้อนวิกฤต ซึ่งจะส่งผลกระทบต่อสังคมเศรษฐกิจไทยทุกภาคส่วน ส่งผลให้ประชากรวัยทำงานส่วนใหญ่ ซึ่งเป็นแรงงานนอกระบบ แรงงานที่ประกอบอาชีพอิสระกว่า 21 ล้านคน เผชิญความเสี่ยงจากการถูกเลิกจ้าง การขาดรายได้จากการหยุดงานตามมาตรการของภาครัฐ และอาจนํามาสู่การสูญเสียรายได้ยาวนานหากเศรษฐกิจถดถอยยาวนาน ทั้งนี้แม้ว่าภาครัฐจะบรรเทาผลกระทบกับแรงงานในระบบประกันสังคม แต่ยังไม่ครอบคลุมคนทำงานส่วนใหญ่ ไม่สามารถสร้างหลักประกันพื้นฐานรองรับสถานการณ์ที่เกิดขึ้นได้เครือข่ายรัฐสวัสดิการเพื่อความเท่าเทียมและเป็นธรรม (เครือข่าย We Fair) มีความเห็นว่า วิกฤตการณ์การระบาดของไวรัสCOVID-19 เป็นสถานการณ์ที่สังคมไทยไม่เคยประสบมาก่อน ย่อมไม่สามารถคลี่คลายด้วยการแก้ปัญหาแบบเดิมในขณะที่มาตรการแก้ไขปัญหาของภาครัฐขาดการสร้างหลักประกันทางสังคมเชิงรุก ขาดการประกันรายได้ขั้นต่ำสำหรับคนทำงาน ไร้มาตรการช่วยเหลือประชากรกลุ่มเปราะบาง แรงงานนอกระบบ แรงงานฟรีแลนซ์ คนมีรายได้น้อย แม่ค้าพ่อค้า หาบเร่แผงลอย มอเตอร์ไซค์รับจ้าง แท็กซี่ พนักงานบริการ เกษตรกร คนพิการ มาตรการภาครัฐที่ผ่านมาจึงสะท้อนถึงความเหลื่อมล้ำในการเข้าถึงสวัสดิการสังคมและสุขภาวะ นับตั้งแต่หน้ากากอนามัย การเข้าถึงการรักษา รวมถึงการจัดสรรงบประมาณที่ยังมุ่งเน้นภาคธุรกิจเครือข่ายรัฐสวัสดิการเพื่อความเท่าเทียมและเป็นธรรม (เครือข่าย We Fair) จึงมีข้อเสนอ เพื่อการแก้ไขวิกฤติการณ์ COVID-19 โดยมีมาตรการเพื่อการเยียวยาผู้ได้รับผลกระทบในระยะสั้น และการดำเนินนโยบาย รัฐสวัสดิการ เพื่อแก้ไขปัญหาในระยะยาว ดังต่อไปนี้.>>> มาตรการระยะสั้นเฉพาะหน้า1) ให้ชดเชยรายได้คนทำงานในระบบประกันสังคมทุกมาตรา อย่างน้อย 75% กรณีว่างงานหรือการหยุดงานหรือการปิดกิจการชั่วคราวจากมาตรการภาครัฐ หรือจัดให้มีมาตรการทางการเงิน งบประมาณ เงินกู้ หรือการลดหย่อนภาษีแก่ผู้ประกอบการรายย่อยที่ไม่เลิกจ้าง ทั้งนี้ การกักตัวเป็นสิทธิของลูกจ้าง นายจ้างห้ามบีบบังคับให้มาทำงานในภาวะเสี่ยง2) ให้ชดเชยรายได้คนทำงานอิสระแรงงานนอกระบบ ฟรีแลนซ์ อย่างน้อย 75% กรณีว่างงานหรือการหยุดงานหรือการปิดกิจการชั่วคราวจากมาตรการภาครัฐ โดยให้รายงานตัวและแจ้งขอขึ้นทะเบียนกับสำนักงานประกันสังคม และให้เกิดสิทธิในทันทีเมื่อเข้าสู่ระบบประกันสังคม3) พักการชำระสินเชื่อตามระยะเวลาที่ได้รับผลกระทบ อย่างน้อย 6 เดือน ได้แก่ พักการชำระหนี้บ้าน 12 เดือน และปรับลดดอกเบี้ยสินเชื่อที่อยู่อาศัย เพื่อช่วยเหลือบุคคลธรรมดาที่ต้องผ่อนบ้าน พักการชำระหนี้สินเกษตรกร ธกส. บรรเทาภาระหนี้สินเกษตรกร สินเชื่อการศึกษา กยศ. เงินกู้ยืมการศึกษา ค่าเช่าหอพักนักเรียนนิสิตนักศึกษา สินเชื่อผู้ประกอบการ SMEs4) ลดค่าบริการสาธารณูปโภคขั้นพื้นฐาน อย่างน้อย 6 เดือน ได้แก่ ค่าไฟฟ้า น้ำประปา ค่าเช่าบ้าน ค่าทางด่วน ค่าโดยสารทุกประเภท รถไฟฟ้า รถโดยสารประจำทาง5) งดภาษีมูลค่าเพิ่ม สำหรับสินค้าจำเป็นพื้นฐาน อย่างน้อย 6 เดือน อาทิ น้ำ นม ยารักษาโรค อาหารสำเร็จ ข้าวของเครื่องใช้ในบ้านต่าง ๆ รวมทั้งลดภาษีน้ำมัน>>>มาตรการระยะกลางและระยะยาว1) รัฐควรมีมาตรการเชิงรุก ในการสร้างหลักประกันรายได้ขั้นพื้นฐาน Universal Basic Income เป็นระบบถ้วนหน้า การเข้าถึงสิทธิเสมอกันไม่แบ่งแยก เพื่อสร้างความมั่นคงในชีวิตในช่วงรับมือภาวะวิกฤต2) ปฏิรูประบบประกันสังคมเป็นประกันสังคมถ้วนหน้า ครอบคลุมคนทำงานทุกกลุ่ม จูงใจให้แรงงานนอกระบบเข้าสู่ระบบประกันสังคม โดยรัฐจ่ายเงินสมทบให้เป็นผู้ประกันตน จำนวน 3 เดือน3) สนับสนุนเงินสนับสนุนเด็กและเยาวชน เบี้ยยังชีพผู้สูงอายุ เบี้ยยังชีพคนพิการ เป็นระบบถ้วนหน้าและเพียงพอต่อการดำรงชีพพื้นฐาน4) ส่งเสริมและพัฒนาทักษะการทำงานของประชาชน โดยมีงบประมาณสนับสนุนตามช่วงวัย รวมถึงการสนับสนุนงบประมาณเพื่อการเพิ่มขีดความสามารถของสถานพยาบาลท้องถิ่น การสร้างกลไกการดูแลประชากรกลุ่มเฉพาะ เช่น เจ้าหน้าที่ผู้ช่วยผู้สูงอายุ ผู้ช่วยคนพิการ เป็นต้น5) ทบทวนการจัดสรรงบประมาณปี 2563 โดยลดรายจ่ายที่ไม่จําเป็นเลื่อนออกไปก่อน อาทิ การจัดซื้ออาวุธหรือการก่อสร้างโครงการขนาดใหญ่ และจัดทำงบประมาณรายจ่าย ปี 2564 โดยคำนึงถึงการปฏิรูประบบภาษีเพื่อสร้างรัฐสวัสดิการส่วนมาตรการเพื่อแก้ไขปัญหาการเข้าถึงการรักษาพยาบาลนั้น ประชาชนต้องมีสิทธิในการเข้าถึงการรักษาพยาบาลเท่าเทียมกัน กลุ่มเสี่ยงสามารถเข้ารับการคัดกรองฟรีทั้งของรัฐและเอกชน ส่วนการรักษาพยาบาลให้เป็นไปตามสิทธิของบุคคล ทั้งนี้ ให้มีงบประมาณสมทบกองทุนหลักประกันสุขภาพในระดับท้องถิ่น เพื่อเข้าถึงการคัดกรองและการกักตัวผู้มีความเสี่ยงภายในชุมชนเครือข่ายรัฐสวัสดิการเพื่อความเท่าเทียมและเป็นธรรมเชื่อว่าการดำเนินนโยบายตามแนวทาง รัฐสวัสดิการ โดยการสร้างหลักประกันรายได้ขั้นพื้นฐาน Universal Basic Income จะเป็นมาตรการที่ยั่งยืนในการสร้างหลักประกันให้ประชาชนผ่านพ้นวิกฤตนี้ ด้วยระบบการคลังและบริการสาธารณะจะมีกลไกที่ยึดโยงกับคุณภาพชีวิตของประชาชน และเอื้อให้ประชาชนทุกชนชั้นที่มีความสามารถและความสร้างสรรค์ มีโอกาสยกระดับคุณภาพชีวิตของตนเอง โดยไม่ถูกกีดกันด้วยฐานะ เพศ วัย การศึกษา ความพิการ สถานะบุคคล เครือข่าย We Fair จึงขอเชิญชวนให้พี่น้องประชาชนมาร่วมกันผลักดันภารกิจในการสร้างสังคมรัฐสวัสดิการเพื่อผ่านวิกฤติ COVID-19 ในครั้งนี้ และฟื้นฟูชาติที่ประชาชนมีส่วนร่วมไปพร้อมกันด้วยจิตคารวะไม่มีรัฐสวัสดิการเราจะตายกันหมด#มมรสวดกรจตกมเครือข่ายรัฐสวัสดิการเพื่อความเท่าเทียมและเป็นธรรม(เครือข่าย We Fair)วันที่ 23 มีนาคม 2563คณะกรรมการสิทธิมนุษยชนแห่งชาติ (กสม.) แนะ 4 ข้อ ให้นายกรัฐมนตรีควรมีอำนาจเต็มในการแก้ไขปัญหา ควรบูรณาการหน่วยงานที่เกี่ยวข้อง วางแนวทางการจัดการ การสื่อสารในภาวะวิกฤติอย่างเป็นระบบ ผู้ว่าราชการจังหวัดพึงกระทำด้วยความรอบคอบ และไม่เลือกปฏิบัติพร้อมกำหนดมาตรการเยียวยาอย่างเป็นธรรมแก่ผู้ได้รับผลกระทบโดยตรงรัฐบาลจะพิจารณานำยุทธการปิดเมือง พึงระมัดระวังผลกระทบที่อาจเกิดขึ้นจากการใช้ยุทธการดังกล่าว และควรวางแผน ยุทธบริการ อย่างรอบคอบ ประชาชนควรแสดงความรับผิดชอบต่อสังคมด้วยการปฏิบัติตามคำสั่ง หรือข้อเสนอ หรือมาตรการของรัฐบาล ทีมแพทย์ และหน่วยงานของรัฐ เพื่อร่วมมือกันป้องกันและควบคุมการระบาดควรให้ความร่วมมือและปฏิบัติตามมาตรการของรัฐเพื่อป้องกันและลดการแพร่กระจายของโรคอย่างเคร่งครัด โดยมีรายละเอียดแถลงการณ์ดังนี้ตามที่คณะกรรมการสิทธิมนุษยชนแห่งชาติ (กสม.) ได้ออกแถลงการณ์เรื่องสถานการณ์การแพร่ระบาดของโรคโควิด19(COVID-19) เมื่อวันที่10มีนาคม2563โดยมีข้อห่วงใยและมีข้อเสนอต่อทุกภาคส่วนเพื่อประโยชน์ในการเฝ้าระวัง ป้องกัน และควบคุมโรคติดต่ออันตราย รวมทั้งการเยียวยาความเสียหาย ซึ่งทุกภาคส่วนก็ได้พยายามช่วยกันสกัดกั้นการแพร่ระบาดของโรคนี้อย่างเต็มที่ พร้อมทั้งสร้างการรับรู้อย่างกว้างขวางให้แก่ประชาชนส่วนใหญ่ได้ตระหนักถึงวิธีการปฏิบัติตัวเพื่อป้องกันอันตรายอันเกิดจากการติดเชื้อโรคโควิด 19 อย่างไรก็ตาม จนถึงขณะนี้การแพร่ระบาดของโรคโควิด19ในประเทศไทยกลับขยายตัวสูงขึ้น อันเนื่องจากสถานการณ์เฉพาะหน้าที่เปลี่ยนแปลงไป คล้ายกับสถานการณ์ในหลายประเทศ และเพื่อป้องกันมิให้สถานการณ์การแพร่ระบาดของโรคดังกล่าวลุกลามมากยิ่งขึ้น อันจะส่งผลกระทบโดยเฉพาะต่อสิทธิในการมีสุขภาพที่ดีของประชาชนคนไทย และสิทธิด้านแรงงาน ซึ่งพึงได้รับการคุ้มครองตามรัฐธรรมนูญแห่งราชอาณาจักรไทยและกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (ICESCR) ที่ประเทศไทยเป็นภาคีและมีพันธกรณีที่จะต้องปฏิบัติตาม กสม. ขอเสนอแนวทางแก้ไขปัญหาของประเทศในสถานการณ์ปัจจุบัน ดังต่อไปนี้1. นายกรัฐมนตรีควรมีอำนาจเต็มในการแก้ไขปัญหา ควรบูรณาการหน่วยงานที่เกี่ยวข้องกับการแก้ไขปัญหาให้มีแนวทางการจัดการในทิศทางเดียวกัน ควรวางแนวทางการจัดการ การสื่อสารในภาวะวิกฤติ อย่างเป็นระบบ การเผยแพร่คำสั่ง หรือมาตรการใด ๆ ควรออกมาจากแหล่งเดียวกัน ไม่ว่าจะเป็นส่วนกลางหรือส่วนภูมิภาค เพื่อป้องกันมิให้ประชาชนสับสนจนนำไปสู่ความตื่นตระหนก และควรกำหนดมาตรการในการเฝ้าระวัง ป้องกัน และยับยั้งการแพร่ระบาดของโรคอย่างรัดกุมและเป็นเอกภาพ ตลอดจนการวางแผนในการแก้ปัญหาในกรณีมีการระบาดในวงกว้าง2. แม้ผู้ว่าราชการจังหวัดโดยความเห็นชอบของคณะกรรมการโรคติดต่อจังหวัด หรือผู้ว่าราชการกรุงเทพมหานครโดยความเห็นชอบของคณะกรรมการควบคุมโรคติดต่อกรุงเทพมหานคร จะมีอำนาจในการสั่งปิดสถานที่เป็นการชั่วคราว ตามพระราชบัญญัติโรคติดต่อ พ.ศ. 2558 ก็ตาม ก็พึงกระทำด้วยความรอบคอบ และไม่เลือกปฏิบัติ พร้อมกำหนดมาตรการเยียวยาอย่างเป็นธรรมแก่ผู้ได้รับผลกระทบโดยตรง เช่น ผู้ใช้แรงงานซึ่งต้องหยุดงานตามคำสั่ง ทั้งไม่ก่อให้เกิดผลกระทบในทางตรงข้าม เป็นเหตุให้ผู้ใช้แรงงานจำนวนมากเดินทางกลับภูมิลำเนาในต่างจังหวัด อันสุ่มเสี่ยงต่อการแพร่เชื้อโรคนี้ไปยังคนใกล้ชิดในท้องถิ่น แม้กรมควบคุมโรคจะมีหนังสือขอความร่วมมือในการจัดทำแผนปฏิบัติการค้นหา เฝ้าระวัง และป้องกันโรค ระดับอำเภอและหมู่บ้านแล้วก็ตาม ทั้งยังไม่มีหลักฐานที่ชัดแจ้งว่า ห้างสรรพสินค้า ศูนย์การค้า หรือคอมมูนิตี้มอลล์เป็นแหล่งแพร่กระจายของเชื้อโรคโควิด 19 จนถึงกับต้องสั่งปิดสถานประกอบการดังกล่าว3. ในสถานการณ์ปัจจุบัน หากรัฐบาลจะพิจารณานำยุทธการปิดเมือง (Lockdown) มาใช้ในพื้นที่และช่วงเวลาที่กำหนด พึงระมัดระวังผลกระทบที่อาจเกิดขึ้นจากการใช้ยุทธการดังกล่าว และควรวางแผน ยุทธบริการ อย่างรอบคอบ ตั้งแต่กระบวนการผลิต รวบรวม และจัดส่งอาหารให้ถึงทุกวัน การเข้าถึงบริการขนส่งสาธารณะที่ปลอดภัย และการเข้าถึงการรับบริการสาธารณสุขของรัฐ โดยเฉพาะในกลุ่มคนยากจนในเมือง4. ประชาชนควรแสดงความรับผิดชอบต่อสังคมด้วยการปฏิบัติตามคำสั่ง หรือข้อเสนอ หรือมาตรการของรัฐบาล ทีมแพทย์ และหน่วยงานของรัฐ เพื่อร่วมมือกันป้องกันและควบคุมการระบาดของโรคโควิด 19 เช่น มาตรการเว้นระยะห่างทางสังคม (Social Distancing) และ อยู่บ้าน หยุดเชื้อ เพื่อชาติ และควรให้ความร่วมมือและปฏิบัติตามมาตรการของรัฐเพื่อป้องกันและลดการแพร่กระจายของโรคอย่างเคร่งครัด คณะกรรมการสิทธิมนุษยชนแห่งชาติเชื่อมั่นว่า ด้วยการดำเนินการของรัฐบาลอย่างจริงจังและด้วยความร่วมมือของประชาชนทุกคน จะช่วยกันป้องกันและควบคุมการแพร่ระบาดของโรคโควิด19ในประเทศไทยได้อย่างแท้จริง เพื่อให้เราผ่านพ้นวิกฤติการณ์อันยากลำบากในครั้งนี้ไปด้วยกันสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) รายงานว่า กสทช. เห็นชอบมาตรการช่วยเหลือประชาชนในช่วงวิกฤตโควิด-19ระบาด ให้ประชาชนสามารถใช้งานเน็ตมือถือเพิ่มเป็น 10GBเน็ตบ้านอัพสปีดให้เป็น 100Mbpsพร้อมเสนอ ครม. ออกเป็นมาตรการเร่งด่วนพล.อ. สุกิจ ขมะสุนทรประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (ประธานกสทช.) เปิดเผยว่า ตามที่รัฐบาลได้ออกมาตรการต่างๆ เพื่อแก้ปัญหาและสกัดการแพร่กระจายของเชื้อไวรัสโคโรนา2019(COVID-19)นั้น โดยที่เชื้อโควิด-19 ไม่สามารถเคลื่อนที่ด้วยตัวเองได้ต้องมีพาหะที่สำคัญคือคนที่ติดเชื้อ ดังนั้นมาตรการที่จะลดการแพร่กระจายของเชื้อโควิด-19 หรือหยุดการแพร่กระจาย คือการที่ทำให้คนอยู่กับที่ อยู่กับบ้าน ไม่เคลื่อนที่ หรือเดินทางสัญจร จึงเกิดมาตรการทำงานที่บ้านหรือWork from Homeดังนั้นสิ่งที่ประชาชนมีความจำเป็นต้องใช้ในการติดต่อสื่อสาร ทำงาน คือบริการทางด้านโทรคมนาคม จึงเป็นที่มาของมติ กสทช.ว่าด้วยมาตรการช่วยเหลือประชาชนในช่วงวิกฤตโควิด-19ในวันนี้เพื่อรองรับมาตรการส่งเสริมการทำงานที่บ้านหรือWork from Homeของรัฐบาล และเสนอให้รัฐบาลพิจารณาเห็นชอบโดยเร่งด่วน และสืบเนื่องมาจากที่การนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม(ก.ดีอีเอส)ได้ขอความร่วมมือสำนักงาน กสทช. เชิญผู้ประกอบกิจการโทรคมนาคมมาประชุมหารือเป็นการเร่งด่วนเมื่อวันที่ 22 มี.ค. 2563 เพื่อนำผลการประชุมนำเสนอที่ประชุม กสทช. เพื่อพิจาณาในวันนี้ (23มี.ค.)ฐากร ตัณฑสิทธิ์เลขาธิการกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เลขาธิการกสทช.) กล่าวว่าที่ประชุม กสทช.ได้นัดประชุมวาระพิเศษเกี่ยวกับมาตรการช่วยเหลือประชาชนทุกระดับโดยที่ประชุมฯ มีมติเห็นชอบมาตรการช่วยเหลือประชาชนและผู้ที่ได้รับผลกระทบฯ โดยการลดค่าใช้จ่ายด้านโทรคมนาคม และส่งเสริมการทำงานที่บ้าน รวมทั้งสนับสนุนการทำงานผ่านอินเทอร์เน็ตเพื่อเสนอที่ประชุมคณะรัฐมนตรีเพื่อพิจารณาเป็นเรื่องเร่งด่วนต่อไป ดังนี้1.สนับสนุนให้ประชาชนสามารถใช้งานอินเทอร์เน็ตบรอดแบนด์เคลื่อนที่ (Mobile Broadband) เพิ่ม10กิกกะไบต์ต่อคนต่อเดือน ให้แก่ผู้ใช้งานในปัจจุบัน โดยผู้ใช้บริการ1คนจะได้รับการสนับสนุน1เลขหมาย ต่อ1ผู้ให้บริการโดยจะสนับสนุนเป็นระยะเวลา 3 เดือน นับตั้งแต่วันที่คณะรัฐมนตรีได้ลงมติเห็นชอบมาตรการดังกล่าว จนถึงวันที่ 30 มิ.ย. 2563 โดยใช้ฐานลูกค้าที่มีผู้ใช้งานอยู่ในปัจจุบัน ณ วันที่คณะรัฐมนตรีมีมติ เท่านั้นให้หักจากเงินที่ผู้ให้บริการมีหน้าที่ จะต้องชำระค่าประมูลคลื่นความถี่ตามหลักเกณฑ์และเงื่อนไขใบอนุญาตที่ กสทช. กำหนด จนกว่าจะครบจำนวน และให้ กสทช. นำเงินส่วนที่เหลือส่งเป็นรายได้แผ่นดินต่อไปโดยประชาชนจะสามารถรับสิทธิได้ด้วยการลงทะเบียนผ่านระบบUSSDของผู้ให้บริการแต่ละค่ายที่ตนใช้งานอยู่2.สนับสนุนการจัดให้มีบริการอินเทอร์เน็ตบรอดแบนด์ประจำที่ (Fixed Broadband) ให้แก่ผู้ใช้งานในปัจจุบัน โดยปรับเพิ่มขนาดความจุ (Capacity) เท่าที่ผู้ให้บริการจะสามารถดำเนินการได้ กล่าวคือ กรณีบริการADSL/VDSL/Copperให้ปรับเพิ่มความเร็วสูงสุดที่สามารถทำได้ และกรณีบริการFTTXให้ได้ระดับความเร็ว (Download)100Mbpsโดยหักเป็นค่าใช้จ่ายจากเงินที่ต้องนำส่งกองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะ(กทปส.)โสภณ พรโชคชัย ประธานศูนย์ข้อมูลวิจัยและประเมินค่าอสังหาริมทรัพย์ไทย บจก. เอเจนซี่ ฟอร์ เรียลเอสเตท แอฟแฟร์ส (www.area.co.th) ในฐานะนายกสมาคมผู้ซื้อบ้าน (www.thaihomebuyers.org) ได้เสนอรัฐบาล 4 ข้อ1. ลดอัตราดอกเบี้ยเงินกู้โดยให้อยู่ในกรอบที่ไม่เกิน 3% ของอัตราดอกเบี้ยเงินฝาก (เช่น ถ้าดอกเบี้ยเงินฝากคือ 1% ดอกเบี้ยเงินกู้ไม่ควรเกิน 4%) ในประเทศไทยค่านายหน้าเป็นเงิน 3% ของมูลค่าบ้าน ดังนั้นสถาบันการเงินต่างๆ ที่รับฝากเงินจากประชาชน จึงควรมีกำไรในสัดส่วนไม่เกิน 3% เช่นกัน ยิ่งกว่านั้นรัฐบาลพึงเปิดโอกาสให้สถาบันการเงินจากต่างประเทศมาเปิดให้บริการแข่งขันกับสถาบันการเงินไทยมากขึ้น ซึ่งเชื่อว่าจะสามารถทำให้อัตราดอกเบี้ยเงินกู้ลดลงอย่างแน่นอน2. พักการชำระหนี้เงินต้น ดอกเบี้ยและค่าธรรมเนียมของสถาบันการเงินในกรณีสินเชื่อบ้านและสินเชื่ออื่นๆ เป็นเวลา 6 เดือน หรือหากสถานการณ์เลวร้ายลงไปกว่านี้ ก็ให้พักชำระหนี้เป็นเวลา 1 ปี และเมื่อครบกำหนดค่อยกลับมาชำระหนี้ตามปกติโดยยืดเวลาการผ่อนชำระออกไป3. หยุดเก็บภาษีและค่าธรรมเนียมโอนอสังหาริมทรัพย์ในกรณีต่างๆ รวมทั้งภาษีที่ดินและสิ่งปลูกสร้างเป็นเวลา 1 ปี4. จัดตั้งกองทุนซื้อบ้านสำหรับเจ้าของบ้านและห้องชุดที่ไม่สามารถที่จะผ่อนต่อหรือมีหนี้จำเป็นต้องขาย โดยกองทุนนี้รับซื้อในราคา 75% ของมูลค่าตลาดที่ผ่านการประเมินค่าทรัพย์สินตามมาตรฐานวิชาชีพโดยเคร่งครัดก่อน ทั้งนี้ให้บริษัทประเมินซื้อประกันความรับผิดชอบทางวิชาชีพไว้ด้วย กรณีนี้จะทำให้ผู้จำเป็นต้องขายบ้านเกิดสภาพคล่องทางธุรกิจ และในอนาคตอาจสามารถซื้อคืนในราคาต้นทุนบวกดอกเบี้ย หรืออาจทำให้ประชาชนทั่วไปสามารถซื้อบ้านได้ในราคาถูก เป็นการช่วยให้ประชาชนสามารถมีที่อยู่อาศัยได้อย่างมีประสิทธิภาพธนาธร จึงรุ่งเรืองกิจอดีตหัวหน้าพรรคอนาคตใหม่ และแกนนำคณะก้าวหน้า โพสต์เฟซบุ๊กเปิด #ตลาดนัดออนไลน์ประชาธิปไตย ให้พ่อแม่พี่น้องทุกคนได้มาฝากร้าน ลงประกาศ ซื้อ-ขาย-แลกเปลี่ยนสินค้าและบริการกัน โดยหวังว่าพวกเราทุกคนช่วยอุดหนุนคนเล็กคนน้อย อุดหนุนเศรษฐกิจฐานรากให้เข้มแข็ง และผ่านพ้นวิกฤตนี้ไปด้วยกันขณะที่เฟสบุ๊คแฟนเพจ สำนักอุทยานแห่งชาติ โพสต์ประกาศปิดการท่องเที่ยวในอุทยานแห่งชาติและวนอุทยานทุกแห่ง เนื่องจากสถานการณ์โรคระบาดตั้งแต่วันที่ 25 มี.ค. เป็นต้นไปจนกว่าจะมีประกาศยกเลิก
สธ.แถลง พบผู้ติดเชื้อโควิด-19 เพิ่มอีก 122 ราย ผู้ป่วยสะสมพุ่ง 721 ราย พร้อมข้อเสนอมาตรการผ่านวิกฤติต่างๆ We Fair ชู 10 ข้อผ่าวิกฤติการณ์ ช่วยเหลือแรงงานนอกระบบ ลูกจ้างรายวัน ฟรีแลนซ์ ธนาธร
COVID-19,We fair,แรงงานนอกระบบ ,อุทยานแห่งชาติ,รัฐสวัสดิการ,คณะกรรมการสิทธิมนุษยชนแห่งชาติ,กสทช.,สมาคมผู้ซื้อบ้าน,ธนาธร จึงรุ่งเรืองกิจ